b'\n_START_ARTICLE_\nBeta (motocicleta)\n_START_SECTION_\nHist\xc3\xb2ria\n_START_PARAGRAPH_\nL\'empresa t\xc3\xa9 els inicis l\'any 1904 amb el nom "Societ\xc3\xa0 Giuseppe Bianchi" amb seu a Flor\xc3\xa8ncia com a fabricant de bicicletes. L\'empresa comen\xc3\xa7\xc3\xa0 a fabricar motocicletes l\'any 1948 La marca Beta prov\xc3\xa9 de les inicials dels dos impulsors de l\'empresa en aquell moment, Enzo Bianchi i Arrigo Tosi. Inicialment centrada en motos de dos temps en les d\xc3\xa8cades de 1950 i 1960, l\'empresa s\'especialitz\xc3\xa0 en la producci\xc3\xb3 de motos de fora de carretera en la d\xc3\xa8cada de 1970.\n_START_SECTION_\nMotos d\'Enduro i Motocr\xc3\xb2s\n_START_PARAGRAPH_\nBeta fabric\xc3\xa0 motos de motocr\xc3\xb2s i enduro les d\xc3\xa8cades de 1970 i 1980. Les motos Beta d\'enduro han usat motors KTM des del seu retorn l\'any 2004 fins al 2009, any en qu\xc3\xa8 estava previst comen\xc3\xa7ar a usar motors propis.'